Vamp

**Vamp** er et norsk band fra Haugesund som ble startet i 1991.

De aller fleste av tekstene er skrevet av norske lyrikere og forfattere. Den viktigste har vært lyriker Kolbein Falkeid, som de samarbeidet med gjennom hele karrieren fram til han døde i 2021. Bakgrunn for samarbeidet var at Staveland og Falkeid var naboer og Staveland ba om å få bruke Falkeids tekster. Falkeid står bak brorparten tekstene på de tre første albumene, og hans tekster er blitt brukt på alle albumene. En annen viktig bidragsyter på tekstsiden er Arnt Birkedal som leverte tekster til flere av de første utgivelsene, samt Ingvar Hovland som har vært den viktigste bidragsyteren på *Siste stikk* (2005) og *St. Mandag* (2008), og Tom Roger Aadland som har skrevet flere tekster til de siste platene.

Bandets musikk har preg av viser, folkemusikk og rock, med norske, latinamerikanske og keltiske rytmer.

## Historie
Øyvind Staveland og Torbjørn Økland var initiativtakere til bandet som fikk platekontrakt i 1992. Staveland hadde alt vært i kontakt med lyrikeren Kolbein Falkeid om å sette musikk til hans dikt. Staveland hadde blant annet spilt i symfoniorkester for ungdom og behersker fløyte, trekkspill, bratsj og fiolin. Besetningen bestod i tillegg til Staveland på diverse instrumenter og Økland på gitar av Carl Øyvind Apeland (bass), Erling Sande (trommer) og Jan Ingvar Toft (vokal). Det første albumet *Godmorgen, søster* kom i 1993 og ble tildelt Spellemannprisen. Idet Vamps rykte som konsertband skjøt fart, ble gruppen svært populær i hele landet. En annen årsak var at «Tir n’a Noir» ble spilt mye på radio. Vamp gav ut *Horisonter* i 1994.

Deretter utkom konsertplaten *Folken (1996)* som ble innspilt på konsertstedet med samme navn i Stavanger. Albumet inneholdt konsertversjoner av kjente Vamp-sanger.

I 1998 kom albumet *Flua på Veggen. Der* spilte både Cliffie Grinde og Tore Jamne trommer. Jamne bidro i tillegg til tre av tekstene på utgivelsen. Albumet inneholdt også tekster av blant andre Inger Hagerup, Ingvar Moe og Gunnar Roalkvam og Ole Paus.

I slutten av 1998 kunngjorde vokalist Jan Ingvar Toft at han ville forlate Vamp. Avslutningen på hans periode som vokalist ble markert med samlealbumet *Ei med alt* som ble gitt ut i 1999.

Under innspillingen av det neste studioalbumet,*En annen sol* ble det benyttet flere gjestevokalister og solister som Bjørn Eidsvåg, Ole Paus, Odd Børretzen, Jan Eggum, Frode Rønli, Herborg Kråkevik, Anne Grete Preus, Kirsten Bråten Berg, Morten Abel og Leif Ove Andsnes. I tillegg deltok også gamlevokalist Toft som vokalist på sangen «*Berget det blå*». Albumet ble utgitt 20. september 2000.

I 2001 deltok Vamp under innspillingen av albumet *Camomile* med den japanske sangerinnen Emi Fujita. Fujita var fra før en kjent artist i hjemlandet, og valgte å spille inn debutplaten med kjente vestlige sanger, blant dem «Tir n’a Noir» i engelsk språkdrakt. Deler av albumet ble innspilt på Sandnes med Vamp og Rita Eriksen.

I september 2002 utkom albumet *Månemannen*, et album som gjorde Vidar Johnsen til bandets hovedvokalist. Albumet inneholdt tekster av blant andre Hans Børli, Harald Sverdrup, Ottar Engtrø, Håvard Rem, svenske Nils Ferlin og Ingvar Hovland som skulle bli hovedbidragsyter på de neste albumene. I tillegg bidro som vanlig Falkeid og Birkedal med tekster mens Johnsen komponerte flere av melodiene. Tittelsporet «*Månemannen*» ble gitt ut som single juli samme år.

24. oktober 2005 ble albumet *[[Siste stikk]]* utgitt. Det var det andre og siste studioalbumet med Johnsen som hovedvokalist. På denne platen bidro også Øyvind Stavelands sønn Odin Staveland som komponist, trommeslager, pianist og rapper.

Våren 2005 hadde Vamp konserter med Kringkastingsorkestret, Jan Ingvar Toft og Rita Eriksen. Konserten ble tatt opp og vist på NRK og i løpet av høsten 2006 ble den også utgitt på både album og DVD. I tillegg ble «Tir n’a Noir»-versjonen fra konserten gitt ut på single. Også den opprinnelige versjonen av «Tir n’a Noir» ble gitt ut som single tidligere det samme året. Vamp ble kåret til Årets spellemann under Spellemannprisen 2006.

I februar 2007 ble det klart at Vamp og vokalist Vidar Johnsen hadde avsluttet sitt samarbeid. Bandet kunngjorde samtidig at 2007 skulle bli et pauseår.

Høsten samme år satte Haugesund Teater opp musikalen «Hallo – adjø» basert på musikken fra Vamp. Stykket hadde premiere i Haugesund 7. september 2007 og ble også framført i Sandnes kulturhus. Hovedrollene i stykket ble spilt av Jon Eikemo, Elisabeth Moberg, Britt Synnøve Johansen og Grethe Svensen.

I desember 2007 presenteres Paul Hansen og Odin Staveland, som alt hadde bidratt på *Siste stikk, før Vamp med denne fornyelsen* går i studio første halvdel av 2008 for å spille inn sitt åttende studioalbum. I juni ga de ut singelen «*Velkommen inn*», mens albumet *St. Mandag*, ble utgitt 20. oktober og solgte 80&nbsp;000. Med unntak av en sang fra det forrige albumet, var dette det første hvor bandmedlemmer selv bidrar med tekster, med fire tekster fra Odin Staveland og en fra Øyvind Staveland. Odin Staveland står også bak flere av melodiene.

I 2010 hadde Vamp nok en ny runde med konserter sammen med Kringkastingsorkesteret, med påfølgene konsertalbum og DVD fra konserten på Rockefeller Oslo. Her fikk de også sjansen til å samarbeide med den færøyske artisten Eivør Pálsdóttir som også bidro på vokal. Sammen hadde de et tett samarbeid som varte frem til 2014.

I 2012 reiste bandet til færøyene for å spille inn deres neste album *[[Liten fuggel]]* sammen med Espen Lind som produsent. De oppnådde stor suksess med låten *Liten Fuggel* og albumet med samme navn solgte over  eksemplarer.

Våren 2014 markerte det et vendepunkt for bandet da det ble klart at gitarist Torbjørn Økland, vokalist Paul Hansen og bassist Carl Øyvind Apeland avsluttet sitt samarbeid med Vamp. Senere det året ble det kunngjort at vokalist Jan Ingvar Toft kom tilbake i bandet etter mange år, samt Kjetil Dalland og Lars Eirik Støle som nye innleide medlemmer.

## Medlemmer
* Øyvind Staveland – fiolin, bratsj, trekkspill, fløyter, sang (–)
* Odin Staveland – trommer, sang, flygel og trekkspill (–)
* Jan Ingvar Toft – sang og gitar (1991–, –)
*  – bass (2014–)
*  – hammondorgel, trekkspill, synth og kor (–

### Tidligere medlemmer
* Torbjørn Økland – gitar, mandolin, bouzoki, trompet, kor (1991–2014)
* Calle Apeland – bass, keyboard, gitar, kor (1991–2014)
* Bjørn Berge – gitarer (2014–2019)
* Vidar Johnsen – vokal, gitar, keyboards, perkusjon (2002–2008)
* Paul Hansen – vokal, gitar, munnspill (2008–2014)
* Stian Tønnesen – gitar (2019–2022)
* Erling Sande – trommer, perkusjon
* Cliffie Grinde – trommer, perkusjon, kor
* Birger Mistereggen – trommer, perkusjon, munnharpe
* Tore Jamne – trommer, perkusjon

## Diskografi
### Studioalbum
* *[[Godmorgen, søster]]* (, MajorStudio)
* *[[Horisonter]]* (, MajorStudio)
* *[[13 humler]]* (, MajorStudio)
* *[[Flua på veggen]]* (, MajorStudio)
* *[[En annen sol]]* (, MajorStudio)
* *[[Månemannen]]* (, MajorStudio)
* *[[Siste stikk]]* (, MajorStudio)
* *[[St. Mandag]]* (, MajorStudio)
* *[[Liten fuggel]]* (, Universal)
* *[[Populas (album)|Populas]]* (, Universal)
* *[[La la la]]* (, Universal)
* *[[Brev (album)|Brev]]* (2019, TBC Records)
* *[[Tiå det tar]]* (2021, TBC Records)

### Andre utgivelser
* *[[Folken (album)]]* (, MajorStudio) – konsertopptak
* *[[Ei med alt]]* (, MajorStudio) – samlealbum
* *[[Camomile]]* () – album med Emi Fujita og Rita Eriksen
* *[[I full symfoni]]* (, MajorStudio) – konsertopptak
* *[[I full symfoni]]* (, MajorStudio) – konsertopptak i DVD-utgivelse
* *[[I full symfoni II – Med Kringkastingsorkesteret]]* () – konsertopptak og DVD
* *[[To me alt]]* (, Universal) – samlealbum
* *[[I full symfoni III]]* (, TBC Records) – konsertopptak

### Singler/EP-er
* «Månemannen» (, MajorStudio)
* «Tir n’a Noir» (, MajorStudio) – karaoke-versjon
* «Tir n’a Noir» (, MajorStudio) – opprinnelig versjon fra *Godmorgen, søster*
* «Tir n’a Noir» (2006, MajorStudio) – med Kringkastingsorkestret fra *I full symfoni*
* «Velkommen Inn» (, MajorStudio)
* «På Bredden» (2008, MajorStudio)
* «Liten Fuggel» (, Universal Music A/S)
* «Skål» (2012, Universal Music A/S)
* «Elmer» (, Universal Music A/S)
* «Amilia» (, Universal Music A/S)
* «Brev» (, TBC Records)
* «Natt» (2018)
* «Hjerta mitt» ()
* «The Comfort Song» (2019), med Ida Maria
* «Rosa» (2019)
* «Connys Englar» (FK Haugesund) (2019)
* «Når morgendagen komme» ()
* «Løvblad i vinden» (2021)
* «Smak av salt» (2021)
* «Innerst Inne» (2025)
* «På Bredden – live» (2025)

## Priser og utmerkelser
* Spellemannprisen 1993 i klassen visesang for albumet *Godmorgen, søster*
* Prøysenprisen  sammen med Kolbein Falkeid
* Spellemannprisen 1996 i klassen visesang for albumet *13 humler*
* Gammleng-prisen  i klassen viser
* Spellemannprisen 1998 i klassen viser og viserock for albumet *Flua på veggen*
* Spellemannprisen 2005 i klassen viser for albumet *[[Siste stikk]]*
* Årets spellemann under Spellemannprisen 2006

### Nominasjoner
* Nominert til Spellemannprisen 2000 i klassen viser og viserock for *[[En annen sol]]*
* Nominert til Spellemannprisen 2002 i klassen viser for *[[Månemannen]]*
* Nominert til Spellemannprisen 2006 i klassen viser for *[[I full symfoni]]*
* Nominert til Spellemannprisen 2008 i klassen viser for *[[St. Mandag]]*
* Nominert til Spellemannprisen 2010 i klassen viser for *[[I full symfoni II – Med Kringkastingsorkesteret|I full symfoni II]]*
* Nominert til Spellemannprisen 2012 i klassen årets hit for «Liten fuggel»

## Referanser


 



## Eksterne lenker
* 
* 
* 
* Biografi fra Norsk pop- og rockleksikon